kryssermissil
Store norske leksikon,Samfunn,Forsvar og sikkerhet,Våpen og militært materiell,Våpen,Missiler
Kryssermissil er en slags flygende bombe i form av et lite, ubemannet jetdrevet fly som ledes mot målet av et medført styresystem. Tysklands V-1 fra andre verdenskrig regnes som det første kryssermissilet som ble tatt i bruk, men mer avanserte versjoner ble utviklet i USA fra 1950-årene, og senere også andre steder.
Enkelte nyere versjoner kan ha styresystemer basert på automatisk navigasjon etter terrengprofil, som muliggjør flygning i så lav høyde at man unngår radardeteksjon, men kryssermissiler kan også ha stealth-trekk. Andre nyere typer kan bruke navigasjonsatellitter, for eksempel GPS. Kryssermissiler har med sin store treffsikkerhet og forholdsvis lave pris, blitt regnet som en økende trussel. Les mer i Store norske leksikon missil Tomahawk